Toru H. Okabe

Toru H. Okabe (født 1965 i Kyoto) er en japansk forsker. Han er professor, prorektor og direktør for Institute of Industrial Science ved Universitetet i Tokyo. Hans forskningsfelt er innenfor materialprosessutvikling, ressursgjenvinning og -sirkuleringsteknikk, materialkjemi og miljøvitenskap.

Okabe har sin utdannelse fra Universitetet i Kyoto, der han tok en bachelorgrad i metallurgi i 1988 og mastergrad i samme fag i 1990. I 1993 ble han doktor i teknologi, metallurgi og materialvitenskap (Doctor of Engineering, Metallurgy and Materials Science) ved samme universitet.

Han er kjent som en av verdens fremste forskere på nye bærekraftige prosesser for gjenvinning av sjeldne metaller fra elektronisk avfall, såkalt urban gruvedrift (urban mining). Han har mottatt en rekke priser i Japan og internasjonalt for dette arbeidet. 

Bruk av metall-avfall fra mobiltelefoner og andre elektroniske gjenstander er ventet å redusere gruveindustriens negative innvirkning på miljøet.

Okabe har i flere tiår forsket på smelting og resirkulering av «sjeldne metaller» (rare metals) eller «mindre vanlige metaller» (less-common materials). Han har utviklet en ny prosesseringsteknologi for materialer som titan. Målet er å realisere en teknologi som endrer sjeldent metall til vanlige metaller. I tillegg til denne forskningen har han arbeidet med nye former for resirkulering og miljøteknologi for sjeldne metaller som niob, tantal, scandium, wolfram, rhenium og edelmetaller. Okabe har i mange år hatt nært samarbeid med forskere ved NTNU, og ble i 2021 utnevnt til æresdoktor der.

Publikasjoner 

 Publikasjoner av Okabe i ResearchGate

Utmerkelser (utvalg) 

Sin første internasjonale pris fikk Okabe allerede som 27-åring ved en konferanse i San Diego.

Flere av prisene er for hans forskning, men han har også fått flere priser for artikler han har skrevet. Alle prisene, t.o.m. 2004, er listet opp på nettstedet Researchmap.

 1992: Student Poster Prize fra the Minerals, Metals & Materials Society (TMS, USA)
 1993: Honda Memorial Silver Prize (Honda-kinen-shourei-shou) fra the Honda Memorial Foundation
 1995: 11th Inoue Research Prize (Inoue-kenkyu-shourei-shou) fra the Inoue Foundation for Science
 1999: 47th Best Paper Awards (Kinzoku Gakkai Ronbun-shou) fra the Japan Institute of Metals
 2001: 26th Best Paper Awards (Shigen-Sozaigakkai Ronbun-shou) fra the Mining and Materials Institute of Japan
 2003: 23rd Murakami Prize (Murakami-Shourei-shou) fra the Murakami Memorial Foundation
 2004: 8th Honda Prize of Technological Development of Recycling fra the Clean Japan Center
Alle prisene t.o.m. 2019 er listet opp på Okabes profilside på Universitetet i Tokyos nettsted.
 2005: 30th Encouraging Prize (Shigen-Sozaigakkai Shourei-shou) fra the Mining and Materials Institute of Japan
 2006: The 38th Ichimura Prize in Technology - Meritorious Achievement Prize fra The New Technology Development Foundation
 2007: 65th JIM Meritorious Award fra the Japan Institute of Metals
 2009: 26th Technology Award (Gijutsu-shou) fra The Japan Titanium Society, 9 November 2009
2012:  Nikkei Global Environmental Technology Awards to the establishments of innovative approaches to the global environment, Nikkei Inc.
2013: The 12th Green and Sustainable Chemistry Award (GSC Award), The Minister of the Environment Award, (The Japan Association for Chemical Innovation (JACI), Green and Sustainable Chemistry Network (GSCN)), 'Development of Green Recycling Technology for Rare Earth Metals'
 2013: The ASM Henry Marion Howe Medal for artikkelen «Effective Dissolution of Platinum by Using Chloride Salts In Recovery Process», ASM International (The Materials Information Society)
 2014: 62th Best Paper Awards (Kinzoku Gakkai Ronbun-shou) fra the Japan Institute of Metals for artikkelen «Removal of Iron from Titanium Ore through Selective Chlorination Using Magnesium  Chloride», J. Kang and T. H. Okabe, (24 September 2014). 
 2015: Technology Development Award (Fujimori Award), The Rare Earth Society of Japan
 2016: 13th Honda Frontier Prize (Honda-Frontier -shou) fra the Honda Memorial Foundation
 2017: Molten Salt Award fra Molten Salt Comittee, The Electrochemical Society of Japan
 2019: H31 The Commendation for Science and Technology by the Minister of Education, Culture, Sports, Science and Technology (Ministry of Education, Culture, Sports, Science and Technology (MEXT)), Prizes for Science and Technology, Public Understanding Promotion Category, 17 April 2019.
2021: Æresdoktor, Norges teknisk-naturvitenskapelige universitet (NTNU).

Referanser 

Japanske forskere